Dra på badeferie i storbyen!
En av de nyeste bystrendene er Beach East i London, som ligger rett ved OL-parken fra 2012. Det er den største urbane stranden i London, og ligger – på toppen av det hele – midt i en fornøyelsespark. Inngangen til parken er gratis, det samme er det å boltre seg på stranden og å bade i bassenget. Beach East er spesielt populær blant småbarnsfamilier på dagtid. Blant dem finner vi familien Miller. – For barna blir det det samme, om vi drar på stranden eller om vi drar hit. De har det like gøy, sier pappa Andy Miller. Det tar han og familien om lag ti minutter å komme seg til bystranden. Om de skulle reist til nærmeste ekte strand ville det tatt om lag halvannen time. Er du i London sentrum kan du for eksempel ta hurtigtoget fra St. Pancras International, det tar kun seks minutter. Andre storbyer med strand: OSLO: Bystranden på Sørenga åpnet i sommer, og har allerede blitt en populær attraksjon for byens innbyggere og besøkende. Har innbygd basseng for barn. Også på Tjuvholmen er det badestrand. WARSZAWA: Langs Vistula-elven ligger den polske hovedstadens bystrand. PARIS: Den 3,5 kilometer lange stranden ligger langs elven Seinen, mellom broene Pont Neuf og Pont de Sully. Har palmetrær og solstoler. KØBENHAVN: Den danske hovedstadens egen «Copencabana» ligger på Vesterbro, like ved Fisketorget. BARCELONA: Bare noen minutters gange fra gamlebyen Barri Gotic ligger La Barceloneta - med nydelig sandstrand!
Lurer du på om du skal velge storby eller strandferie? Du kan få i pose og sekk i stadig flere storbyer. Her er seks forslag!